ພະແນກຈັດຕັ້ງ,ບໍລິຫານແລະສູນຝຶກ
ພະແນກຈັດຕັ້ງບໍລິຫານ ແລະ ສູນຝຶກ
+ ພາລະບົດບາດຂອງ ພະແນກຈັດຕັ້ງບໍລິຫານ ແລະສູນຝຶກ
ພະແນກຈັດຕັ້ງບໍລິຫານແລະສູນຝຶກແມ່ນພະແນກໜື່ງ ທີ່ນອນໃນກົງຈັກຊ່ວຍວຽກຂອງກົມພາສີ ມີພາລະບົດບາດ ເປັນເສນາທີການໃຫ້ຫົວໜ້າກົມພາສີ ໃນການສະຫຼຸບສັງລວມ ຫ້ອງສະມຸດ, ອາຄານສະຖານທີ່, ພາຫະນະ ແລະວັດຖຸອຸປະ ກອນຕ່າງໆ ບຳລຸງກໍ່ສ້າງບຸກຄະລາກອນພາສີແລະ ຝຶກອົບຮົມວຽກງານວິຊາສະເພາະພາສີໃຫ້ແກ່ບຸກຄົນ ແລະນິຕິບຸກຄົນ
ພະແນກບໍລິຫານປະກອບມີ 05 ໜ່ວຍງານຄື :
+ ໜ່ວຍງານພະນັກງານ ແລະສັງລວມ
+ ໜ່ວຍງານຂາອອກ-ຂາເຂົ້າ ແລະພິທີການ
+ ໜ່ວຍງານບັນຊີ-ການເງິນ
+ ໜ່ວຍງານສູນຝຶກ, ຫ້ອງສະມຸດ
+ ໜ່ວຍງານພັດສະດຸ
+ ໜ້າທີ່ພະແນກຈັດຕັ້ງບໍລິຫານ ແລະສູນຝຶກ
- ຄົ້ນຄວ້າ, ສ້າງ, ປັບປຸງແຜນຍຸດທະສາດ, ນະໂຍບາຍ ແລະແຜນການການຄຸ້ມຄອງບໍລິຫານ, ພັດທະນາຊັບພະຍາ ກອນມະນຸດ ແລະການຫັນວຽກງານພາສີໃຫ້ທັນສະໄໝ ເພື່ອນຳສະເໜີ ຫົວໜ້າກົມພາສີ ພິຈາລະນາ.
- ຄຸ້ມຄອງ, ກວດກາຈຳນວນພະນັກງານ, ເກັບກຳປະຫວັດການເຄື່ອນໄຫວວຽກງານຂອງລັດຖະກອນພາສີ, ສະພາບທີ່ຕັ້ງ ຂອງດ່ານພາສີຊາຍແດນ ແລະພາສີປະຈຳເຂດ ໃນຂອບເຂດທົ່ວປະເທດ.
- ຄົ້ນຄວ້າສະເໜີແຜນຊັບຊ້ອນໝູນວຽນ ແລະບຳລຸງກໍ່ສ້າງພະນັກງານພາສີ ໃຫ້ຫົວໜ້າກົມພາສີພິຈາລະນາ.
- ສັງລວມສະພາບການເຄື່ອນໄຫວວຽກງານພາຍໃນພະແນກ ແລະວຽກງານກົມພາສີປະ ຈຳວັນ, ອາທິດ, ເດືອນ, ງວດ, ປີ.
- ຂື້ນແຜນການຄຸ້ມຄອງ, ຊຸກຍູ້, ຕິດຕາມກວດກາລາຍຈ່າຍງົບປະມານປົກກະຕິຂອງພາສີໃນຂອເຂດທົ່ວປະເທດ ເຊັ່ນ
ເງິນເດືອນ, ເງິນບໍລິຫານ, ເງິນອຸດໜູນຕ່າງໆ, ເຄື່ອງໃຊ້ຫ້ອງການ, ເຄື່ອງແບບ-ກາໝາຍ, ພາຫະນະຮັບໃຊ້ວັດຖຸອຸປະກອນ ຕ່າງໆການກໍ່ສ້າງ-ສ້ອມແປງ ແລະເງິນຄັງວິຊາການ.
- ຈັດພີມ, ແຈກຢາຍ ແລະຄຸ້ມຄອງການນຳໃຊ້ແບບພີມ, ສະແຕັມ, ສະຕິກເກີ ເພື່ອຮັບໃຊ້ໃຫ້ແກ່ການບໍລິການເກັບລາຍ ຮັບພາສີໃນຂອບເຂດທົ່ວປະເທດ.
- ຄຸ້ມຄອງ, ແຈກຢາຍ ສັງລວມບັນດາເອກະສານທາງລັດຖະການທີ່ພົວພັນພາຍໃນ, ພາຍນອກ ໃນຂົງເຂດວຽກງານພາສີ.
- ກະກຽມ, ຕິດຕາ, ຄຸ້ມຄອງການຈັດກອງປະຊຸມ, ຮັບແຂກ, ປະຊາສຳພັນ ແລະພິທີການອື່ນ.
- ແຕ່ງຫຼັກສູດການສິດສອນ, ຂື້ນແຜນການຈັດຕັ້ງຜັນຂະຫຍາຍການສຳມະນາ, ຝຶກອົບຮົມກ່ຽວກັບລະບຽບກົດໝາຍ ພາສີ, ມະຕິ, ຄຳສັ່ງ ແລະລະບຽບການອື່ນໆທີ່ກ່ຽວຂ້ອງ ໃຫ້ແກ່ລັດຖະກອນພາສີ, ບຸກຄົນ, ນິຕິບຸກຄົນ.
- ສ້າງ, ປັບປຸງ ແລະຄຸ້ມຄອງຫ້ອງສະໝຸດພາສີ ໃຫ້ຄົບຖ້ວນສົມບູນເປັນແຕ່ລະໄລຍະ.
- ໂຄສະນາເຜີຍແຜ່ ການເຄື່ອນໄຫວ ແລະຜົນງານອັນພົ້ນເດັ່ນຂອງພາສີ ໃຫ້ສັງຄົມໄດ້ຮັບຊາບ ຢ່າງເປັນປົກກະຕິ.
- ປະສານສົມທົບກັບພະແນກການຕ່າງໆອ້ອມຂ້າງກົມພາສີ, ບັນດາພາສີປະຈຳເຂດ, ດ່ານພາສີຊາຍແດນ ແລະປ້ອມ
ພາສີ ໃນການປະຕິບັດໜ້າທີ່ຂອງຕົນ ໃຫ້ມີຜົນສຳເລັດ.
- ຄຸ້ມອຄງ, ຕິດຕາມກວດກາການນຳໃຊ້ເຕັກໂນໂລຢີຂໍ້ມູນຂ່າວສານ ແລະຫັນເປັນທັນສະໄໝໃນການບໍລິຫານວຽກງານ
ຂອງພະແນກ.
- ເຂົ້າຮ່ວມປະຊຸມ, ສຳມະນາຢູ່ພາຍໃນ ແລະຕ່າງປະເທດກ່ຽວກັບວຽກງານການຈັດຕັ້ງບໍລິຫານ ແລະການພັດທະນາ ຊັບພະຍາກອນມະນຸດຂອງພາສີ.
- ຄົ້ນຄວ້າ, ສັງລວມການສະເໜີຍ້ອງຍໍຊົມເຊີຍບຸກຄົກ, ນິຕິບຸກຄົນ ແລະການຈັດຕັ້ງທີ່ມີຜົນງານໃນການຈັດຕັ້ງປະຕິບັດ ລະບຽບກົດໝາຍວ່າດ້ວຍພາສີ.
- ປະຕິບັດໜ້າທີ່ອື່ນໆ ຕາມການມອບໝາຍຈາກຫົວໜ້າກົມພາສີ.
+ ຂອບເຂດສິດຂອງພະແນກຈັດຕັ້ງບໍລິຫານ ແລະສູນຝຶກ
- ສະເໜີປັບປຸງກົດໝາຍວ່າດ້ວຍພາສີ ແລະລະບຽບການອື່ນໆ ທີ່ເຫັນວ່າບໍ່ສອດຄ່ອງກັບສະພາບການຈັດຕັ້ງປະຕິບັດ ວຽກງານໃນແຕ່ລະໄລຍະ ຕໍ່ຫົວໜ້າກົມພາສີ ເພື່ອພິຈາລະນາ.
- ປະກອບຄຳເຫັນ, ຕົກລົງບັນຫາຕ່າງໆ ແລະ ເຊັນຢັ້ງຢືນຄວາມຖືກຕ້ອງຂອງບັນດາເອກະສານ ຕາມການມອບໝາຍ ໂດຍສອດຄ່ອງກັບລະບຽບກົດໝາຍ.
- ເຂົ້າຮ່ວມການສິດສອນກ່ຽວກັບວຽກງານພາສີຢູ່ສະຖາບັນການສຶກສາຕ່າງໆ ຕາມການມອບໝາຍຂອງຫົວໜ້າກົມພາສີ.
- ສະເໜີອອກໃບຢັ້ງຢືນການຝຶກອົບຮົມ ໃຫ້ແກ່ລັດຖະກອນພາສີ, ບຸກຄົນ, ນິຕິບຸກຄົນ.
- ຄຸ້ມຄອງ, ນຳໃຊ້ງົບປະມານປະຈຳປີ, ຄັງວິຊາການຂອງພາສີຕາມການອະນຸມັດ, ນຳໃຊ້ ແລະບຳລຸງຮັກສາ ພາຫະ ນະ, ວັດຖຸອຸປະ ກອນ ແລະເຄື່ອງມືເຂົ້າໃນວຽການຂອງພະແນກ.
- ສະເໜີແຜນບຳລຸງ, ກໍ່ສ້າງ, ຈັດວາງ, ແຕ່ງຕັ້ງ, ຍົກຍ້າຍ, ຊັບຊ້ອນໝູນວຽນ, ເລື່ອນຊັ້ນ, ເລື່ອນຂັ້ນພະນັກງານ ພາຍໃນພະແນກໃຫ້ຫົວໜ້າກົມພາສີ ພິຈາລະນາ.
- ປະຕິບັດສິດອື່ນໆ ຕາມການມອບໝາຍຈາກຫົວໜ້າກົມພາສີ.